Aswang

Ang Aswang ay isang pang-mitolohiyang nilalang sa mitolohiyang Pilipino kung saan ito ay pinaniniwalaang kumakain ng tao at ng ibang mga hayop. Ang Aswang ay humahawig sa nilalang na Bampira (Vampire sa Ingles) na nagsimula ang paniniwala sa kanluran ng mundo.

Ang paniniwala ng mga Pilipino sa katotohanan na nabubuhay ang mga nilalang kagaya ng Aswang at iba pang nakatala sa Mitolohiyang Pilipino sa mundo ay napalawig dahil sa impluwensiya ng animismo na nagsimula sa kanunu-nunuan ng mga Pilipino gayundin sa pagdating ng mga dayuhang Espanyol sa Pilipinas.

Uri 

Bangkilan

Ang mga Bangkilan ay uri ng aswang pinaniniwalaang magagandang dilag mula sa hanay ng Ka-Datuan, sila ay may kakayanang mag anyong aso, baboy o iba pang nilalang ng dilim, higit silang nakakataas kaysa sa ibang uri ng Aswang, pinaniniwalaang may kakayanan silang gawing aswang ang karaniwang tao sa pag salin ng perlas na itim mula sa kanilang bibig sa taong nais nilang maging aswang.

Karaniwang aswang

Uri ng aswang na may anyo at wangis tao, ang kaibahan ay sila ay kumakaen ng laman loob at umiinum ng dugo ng tao, mahina sila kapag umaga, Ngunit pag sumapit ang dilim sila ay nagiging mabalasik. Makikilala lamang sila kapag tinignan sila sa mata at ang repleksyon mo ay baliktad

Asbo

Isang uri ng aswang na may kakayanang mag palit anyo bilang malaking aso, kumamaen ng laman loob.

Manananggal 

Ang manananggal ay isang uri ng Aswang na pinaniniwalaang may abilidad na putulin ang kanyang katawan sa dalawa at magkaroon ng pakpak na katulad ng isang paniki sa pagkakataon na bilog ang buwan. Pinaniniwalaan na ang nilalang na ito ay kumakain ng anumang uri ng tao kapag ito ay pumalit ng anyo sa pagka-manananggal.

Tiktik  
Ito ay isang nilalang kung saan may kakayahan na pahabain ang dila, ang bahagi ng katawan na pinaniniwalaang ginigamit ng isang "tiktik" para kunin ang sanggol na ipinagbubuntis ng isang nagdadalangtaong babae palayo mula sa sinapupunan.

Mandurugo

Ang madurugo ay isang uri ng Aswang sila ay magagandang dalaga kapag umaga at kung gabi ay may kakayanang mag bago ng anyo upang maging ibong madaragit na may mukha ng magandang dalaga. Sila ay mga dating Kinnari, pinaniniwalaang ang mga Kinari ay mga kalating diwata kalahating tao, magagandang nilalang na may pakpak ng ibon sa likuran, kapag ang kinarri ay umibig sa tao, ito ay magsisilbi at magmamahal ng tapat sa tao, ngunit kapag ang pag ibig ng tao ay hindi dalisay ang kinnari ay magiging aswang na kung tawagin ay mandurugo.

Balbal 
Ang nilalang na ito ay pinaniniwalaang kadalasang kumakain ng karne ng patay na tao. Ang Balbal ay pinaniniwalaang nagnanakaw ng patay na tao sa isang burol o kaya'y pagkalibing nito. Kung nanakawin ng "Balbal" ang isang patay, pinapalitan niya ito kadalasan ng puno ng saging. Ang puno ng saging ay pinaniniwalaang nagmimistulang tunay na katawan ng patay sa mga mata ng tao ngunit puno ng saging lamang ito.

Ang Balbal ay isang halimaw na nangunguha ng mga bangkay maging mula sa lamay o sa libingan, at kinakain nito. Malakas ang pang-amoy nito sa bangkay na tila pabango para sa kanila. Dahil sa kinakain nito, sadyang mabaho ang kanilang hininga. Sa oras na makakuha ito ng bangkay, mag iiwan ito ng katawan ng puno ng saging. Ang kanilang mahahabang kuko ay ginagamit upang matanggal agad ang mga damit ng bangkay.

Maihahalintulad ang Balbal sa Aswang, Amalanhig, o Busaw, na mga nangangain ng katawan ng laman. Maituturing sila bilang mga pinakanakakatakot na mga halimaw sa bansa. Kaya’t kung akala mo sa kaluluwa ka lang matatakot tuwing may lamay, mas matakot ka sa Balbal.

awok

Isang uri ng aswang-Lupa Mga aswang na may kakayanang mag anyong itim ba baboy, o malaking babuy ramo

abwak

Isang uri ng aswang-lupa ang lalaking kakayanang mag palit anyo bilang bayawak, naghuhukay sa ilalim ng lupa upang mag abang ng mabibiktima. Ang babaeng abwak ay may kakayanang magpalit anyo bilang uwak.

Kubot 

Ang kubot ay isang uri ng aswang na may pakpak ngunit hindi nakakalipad, ang pakpak nito ay kanwang binubuka upang lansihin ang mga kaaway at biktima. 

Magindara

Ang mga Magindara ay magagandang aswang ng katubigan, ang kanilang mukha at katawan ay gaya sa kaakit-akit na dilag, samantalang ang kanilang katawan sa bewyang pababa ay gaya ng sa buntot ng isda, pinaniniwalaang ang mga magindara ay kumakaen lamang ng mga matatanda, sapagkat nalalason sila sa mga dugo ng birhen o ng mga musmos

Sanggunian 

Mitolohiyang Pilipino